section_heading: Povijest
paragraph_text: Distorziju uma osnivaju u siječnju 2001. dvojica prijatelja sa splitskoga Pravnog fakulteta, Nikola Aleksić i Jakša Marušić. Pridružuju im se Boris Tomljanović na basu i Tino Čondić na bubnjevima. U početku su imali pjevačicu, a nakon njezinog odustajanja Aleksić preuzima mikrofon (bio je pjevač u splitskome metal sastavu Gorki, koji je postojao od 1998. do 2000.).